**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**ZÁKON**

z ... 2023,

**ktorým sa mení a dopĺňa zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení zákona č. 431/2021 Z. z, zákona č. 39/2022 Z. z., zákona č. 104/2022 Z. z., zákona č. 137/2022 Z. z., zákona č. 208/2022 Z. z. a zákona č. 253/2022 Z. z. sa mení a dopĺňa takto:

1. V § 2 písmeno h) znie:

„h) finančným nástrojom opatrenie podľa osobitného predpisu,2),“.

2. Doterajší text § 2 sa označuje ako odsek 1 a dopĺňa sa odsekom 2, ktorý znie:

„(2) Národná implementačná a koordinačná autorita, vykonávateľ, sprostredkovateľ, osoba vykonávajúca finančné nástroje, finančný sprostredkovateľ, prijímateľ, partner a iná osoba pri vykonávaní mechanizmu alebo pri vykonávaní plánu obnovy uplatňujú princíp nediskriminácie, princíp rovnakého zaobchádzania, princíp transparentnosti, princíp hospodárnosti, princíp efektívnosti, princíp účelnosti, princíp účinnosti a zákaz konfliktu záujmov.“.

3. V § 3 sa za písmeno d) vkladá nové písmeno e), ktoré znie:

„e) schvaľuje materiály súvisiace s realizáciou investícií a reforiem, plnením a dosahovaním míľnikov a cieľov alebo vykonávaním plánu obnovy, ak sa takéto schválenie vládou predpokladá,“.

Doterajšie písmeno e) sa označuje ako písmeno f).“.

4. V § 4 ods. 3 písmeno g) znie:

„g) vydáva záväzné stanovisko k výzve na predkladanie žiadostí o poskytnutie prostriedkov mechanizmu podľa § 15 (ďalej len „výzva“), výzve na predkladanie projektových zámerov podľa § 15a, priamemu vyzvaniu podľa § 13 ods. 1 a zmluve podľa § 19,“.

5. V 4 ods. 3 sa vypúšťa písmeno h).

6. V § 13 odsek 5 znie:

„(5) Národná implementačná a koordinačná autorita, vykonávateľ a sprostredkovateľ sú na účely preukázania bezúhonnosti žiadateľa, prijímateľa, partnera, ich štatutárneho orgánu, člena štatutárneho orgánu alebo iných osôb konajúcich v ich mene oprávnení od týchto osôb žiadať údaje potrebné na vyžiadanie výpisu z registra trestov.20) Žiadateľ, prijímateľ, partner, ich štatutárny orgán, člen štatutárneho orgánu alebo iná osoba konajúca v ich mene na účely podľa prvej vety poskytnú národnej implementačnej a koordinačnej autorite, vykonávateľovi alebo sprostredkovateľovi údaje potrebné na vyžiadanie výpisu z registra trestov.21) Údaje podľa druhej vety národná implementačná a koordinačná autorita, vykonávateľ a sprostredkovateľ bezodkladne zašlú v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.“.

7. V § 15 odsek 1 znie:

„(1) Vykonávateľ vyhlasuje výzvu jej zverejnením v informačnom a monitorovacom systéme plánu obnovy. Vykonávateľ zároveň na svojom webovom sídle zverejní informáciu o vyhlásení výzvy v informačnom a monitorovacom systéme plánu obnovy spolu s príslušným odkazom na výzvu.“.

8. V § 15 odsek 7 znie:

„(7) Vykonávateľ je oprávnený zmeniť formálne náležitosti výzvy podľa odseku 3. Vykonávateľ je oprávnený zmeniť podmienky podľa odseku 5 uvedené vo výzve, len ak táto zmena nevyvolá zmenu vo výsledku posudzovania už predložených žiadostí o prostriedky alebo ak zmena podmienok podľa odseku 5 vyplýva zo zmeny všeobecne záväzných právnych predpisov. Vykonávateľ môže umožniť žiadateľovi doplniť alebo zmeniť žiadosť o prostriedky podanú do termínu zmeny výzvy v rozsahu zmeny výzvy. Informáciu o zmene výzvy vykonávateľ bezodkladne zverejní na svojom webovom sídle.“.

9. V § 15a ods. 4 sa slová „3 až 5“ nahrádzajú slovami „3 až 7“.

10. V § 16 ods. 3 sa slovo „vyzve“ nahrádzajú slovami „môže vyzvať“.

11. V § 16 odsek 4 znie:

„(4) Vykonávateľ posúdi splnenie podmienok poskytnutia prostriedkov mechanizmu určených vo výzve. Vykonávateľ posudzuje žiadosť o prostriedky spôsobom a podľa kritérií určených vo výzve a v závislosti od najlepšie splnených kritérií alebo v závislosti od najskoršie doručenej úplnej žiadosti o prostriedky vytvorí poradie žiadostí o prostriedky, ktoré splnili podmienky poskytnutia prostriedkov mechanizmu. Poradie podľa druhej vety nie je vykonávateľ povinný vytvoriť, ak výška prostriedkov mechanizmu určených na výzvu umožňuje uspokojiť všetky podané žiadosti o prostriedky. Vykonávateľ môže žiadosť o prostriedky posúdiť aj v rámci inej výzvy, ak nemožno poskytnúť prostriedky mechanizmu vo výzve, na základe ktorej bola žiadosť o prostriedky podaná, a prostriedky mechanizmu sa poskytujú na rovnaký účel.“.

12. V § 16 ods. 9 sa vypúšťajú slová „zoznam žiadateľov, ktorí splnili podmienky poskytnutia prostriedkov mechanizmu, zoznam žiadateľov, ktorí nesplnili podmienky poskytnutia prostriedkov mechanizmu, a“.

13. Nadpis § 18 znie: „Finančné nástroje“.

14. V § 18 odsek 1 znie:

„(1) Poskytovať prostriedky mechanizmu prijímateľovi prostredníctvom finančného nástroja alebo prostredníctvom finančného nástroja v kombinácii s nenávratným spôsobom môže vykonávateľ prostredníctvom

a) osoby vykonávajúcej finančné nástroje na základe zmluvy podľa § 19 alebo

b) osoby vykonávajúcej finančné nástroje a finančného sprostredkovateľa na základe zmlúv podľa § 19 a 20.“.

15. V § 18 ods. 2 druhá veta znie: „Zmluva podľa § 19 môže byť uzatvorená až po zohľadnení záväzného stanoviska a zapracovaní prípadných pripomienok národnej implementačnej a koordinačnej autority.“.

16. § 18 sa dopĺňa odsekom 8, ktorý znie:

„(8) Pri poskytovaní prostriedkov mechanizmu prostredníctvom finančného nástroja v kombinácii s nenávratným spôsobom sa ustanovenia § 12, § 13 ods. 1 a 7 a § 14 nepoužijú.“.

17. § 21 vrátane nadpisu znie:

„**§ 21**

**Vysporiadanie finančných vzťahov**

(1) Finančnou opravou je vrátenie prostriedkov mechanizmu alebo viazanie rozpočtových prostriedkov podľa osobitného predpisu,23) ak sa zistí nezrovnalosť alebo iné porušenie pri poskytovaní alebo používaní prostriedkov mechanizmu.

(2) Finančná oprava voči prijímateľovi, sprostredkovateľovi, osobe vykonávajúcej finančné nástroje alebo finančnému sprostredkovateľovi sa vykoná vrátením prostriedkov mechanizmu alebo ich časti.

(3) Finančná oprava voči vykonávateľovi sa vykoná viazaním rozpočtových prostriedkov podľa osobitného predpisu.23) Ak vykonávateľ nevykoná viazanie podľa prvej vety, vykoná viazanie ministerstvo financií na návrh národnej implementačnej a koordinačnej autority.

(4) Ak má prijímateľ, sprostredkovateľ alebo osoba vykonávajúca finančné nástroje povinnosť vrátiť prostriedky mechanizmu alebo ich časť, postupuje sa podľa odsekov 5 a 6 a za podmienok uvedených v zmluve podľa § 14, v zmluve podľa § 19 alebo v písomnom poverení podľa § 6 ods. 2.

(5) Ak má prijímateľ, sprostredkovateľ alebo osoba vykonávajúca finančné nástroje povinnosť vrátiť prostriedky mechanizmu alebo ich časť a nevysporiadal ich z vlastnej iniciatívy, vyzve vykonávateľ prijímateľa, sprostredkovateľa alebo osobu vykonávajúcu finančné nástroje na vrátenie prostriedkov mechanizmu alebo ich časti. Ak prijímateľ, sprostredkovateľ alebo osoba vykonávajúca finančné nástroje vráti prostriedky mechanizmu v lehote určenej vo výzve, konanie podľa osobitného predpisu23a) nezačne a penále a pokuta za porušenie finančnej disciplíny sa neuplatňuje. Prijímateľ, sprostredkovateľ alebo osoba vykonávajúca finančné nástroje vráti prostriedky mechanizmu alebo ich časť do rozpočtu príslušného vykonávateľa podľa osobitného predpisu.24) Ak suma prostriedkov mechanizmu alebo ich časti, ktorá sa má vrátiť, nepresiahne 40 eur, táto suma sa neuplatňuje a nevymáha.

(6) Ak prijímateľ, sprostredkovateľ alebo osoba vykonávajúca finančné nástroje nevráti prostriedky mechanizmu alebo ich časť spôsobom podľa odseku 5 a povinnosť vrátiť prostriedky mechanizmu vznikla v dôsledku porušenia finančnej disciplíny, postupuje vykonávateľ podľa osobitného predpisu.25) Ak povinnosť vrátiť prostriedky mechanizmu vznikla v dôsledku iného porušenia, uplatňuje sa vrátenie prostriedkov mechanizmu podľa § 131 až 138 Civilného sporového poriadku. Osoba, ktorej bol uložený odvod za porušenie finančnej disciplíny pri hospodárení s prostriedkami mechanizmu, odvádza prostriedky mechanizmu alebo ich časť, na príjmový účet príslušného vykonávateľa.

Poznámka pod čiarou k odkazu 23a znie:

„23a) § 3 písm. k) a § 4 ods. 4 písm. b) zákona č. 357/2015 Z. z. v znení neskorších predpisov.“.“.

18. V § 23 ods. 6 prvá veta znie: „Ak prijímateľ zistí nezrovnalosť z vlastného podnetu, z podnetu partnera, dodávateľa, subdodávateľa alebo z iného podnetu, je povinný túto skutočnosť bezodkladne oznámiť vykonávateľovi, sprostredkovateľovi, osobe vykonávajúcej finančné nástroje alebo finančnému sprostredkovateľovi.“.

19. V § 24 ods. 1 prvej vete sa za slová „pri poskytovaní“ vkladajú slová „a používaní“.

**Čl. II**

Tento zákon nadobúda účinnosť 1. júna 2023.